VS001954
Datum: 1997-10-14T02:00:00.000+02:00
datum_sodbe_i_stopnje: 2004-06-02T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe glave in možganov in njihove posledice
fischer: zelo hudi primeri
odskodnina: 21.200.000,00 SIT
opombe: II Ips 316/2006 Reviziji tožeče in tožene stranke sta bili zavrnjeni.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 5 do 10 let

Škodni dogodek

Prometna nesreča.

Poškodba

Znotraj-lobanjska poškodba z možganskim pretresom in obtolčenino možganov v predelu možganske skorje levega temenskega režnja ter odrgnine glave v desnem čelno-senčnem in levem temensko-zatilnem predelu, posledično pa popoškodbeno epilepsijo in kronični popoškodbeni možganski sindrom lažje do zmerne stopnje.

Telesne bolečine

5.500.000,00 SIT Hude dni, zmerne dni, blage tedne. Tožnik je izpostavljen pogostim epileptičnim napadom, zaradi katerih je moral 5x v bolnišnico po nekaj dni, ob vsakem napadu je trpel hude glavobole in izčrpanost, bil je izpostavljen terapevtskim in diagnostičnim posegom ter EEG preiskavam.

#### Hospitalizacija

20 dni.

#### Ambulantno zdravljenje

Številni specialistični in kontrolni pregledi.

#### Nevšečnosti med zdravljenjem

Več EEG preiskav, CTG glave, MRI preiskava, številna RTG slikanja. Zdravljenje še vedno traja.

Strah

1.700.000,00 SIT Intenzivni, kratkotrajni primarni strah, strah pred nepričakovanimi, a gotovimi epileptičnimi napadi in njihovimi posledicami.

## Zmanjšanje življenjske aktivnosti

14.000.000,00 SIT Hudo moteč omejevalen način življenja, še posebej izpostavljenost stalnemu nadzoru zaradi strahu pred ponovitvijo epileptičnega napada, in omejitve, ki jim je zaradi zmanjšanja verjetnosti za ponovitev epileptičnih napadov tožnik podvržen tako v okviru šolskih obveznosti in pri izbiri poklica kot tudi pri izbiri dejavnosti v prostem času in pri opravljanju vsakodnevnih aktivnosti (kot je nesposobnost za pridobitev vozniškega izpita). Popoškodbeni možganski sindrom, ki se kaže v zaprtosti vase, depresivnosti, pozabljivosti in težavah pri obvladovanju šolskih obveznosti.

---

ZOR člen 200, 203